Viborger Samler, 1849-12-31
Efterat de 4 Regjeringscommissairer havde fremlagt den imellem Østerrig og Preussen under 30te Septbr. i Wien afsluttede Overeenskomst om Oprettelsen af en ny Forbunds=Centralmagt, samt Tiltrædelseserklæringerne fra samtlige tydske Regjeringer, med Undtagelse af den i Oldenburg, der imidlertid allerede foreløbig har tilsikkret sin Tiltrædelse til Jnterimsbestyrelsen, og af den for Luxemburg, med Hensyn til hvis Tiltrædelse ingen Tvivl finder Sted da Konge-Storhertugen som Hertug af Limburg allerede formelig har erklæret sin Tiltrædelse, erklærede Rigsforstanderen, at han allerede, som bekjendt, i længere Tid havde næret det Ønske at nedlægge det ham betroede Embede; men at Udførelsen af dette Ønske, efterat Nationalforsamlingen havde opløst sig uden at have bragt istand det tydske Forfatningsværk, vilde have tilintetgjort det Baand, der sammenholder de tydske Stater, og paa ny givet Tydskland til Priis for de Farer, for hvilke det, som bekjendt, nær var blevet et Offer. Desaarsag maatte Rigsforstanderen forblive paa sin Post indtil det Øieblik, da et andet Organ for Fædrelandets fælleds Anliggender maatte blive dannet. Nu var dette Øieblik kommet. Rigsforstanderen aflagde derefter sin hjerteligste Tak baade til de tydske Regjeringer og til den tydske Nationalforsamling. "Den tydske Nationalforsamling, vedblev Rigsforstanderen, bestaaer ikke længere. Den selv har fremkaldt sin Opløsning ved nemlig at overskride den Stilling, Loven havde anviist samme, og ved netop at have fjernet sig allermeest fra sit oprindelige Standpunct, da Begivenhederne havde formet sig saaledes, at enhver Afvigelse fra Forsamlingens Retsphære maatte geraade den selv til Fordærv og Undergang. Denne Forsamlings Historie, dens Undergang giver det tydske Folk en stor Lære, den nemlig: at Tydsklands Forfatning ei med Fordeel og Gavn kan fremmes paa nogen anden Vei, end af den rolige og bestandige Fremskridnings-Bane, naar man samvittighedsfuldt holder fast ved det, som Ret og Lov engang helliger. Baron Kübeck replicerede. Samme Dag har Rigsminister Jochmus notificeret de hos den provisoriske Centralmagt accrediterede Gesandter Jnterimscommissionens Jndsættelse; Keiseren af Østerrig, har udnævnt Expremierministeren, Fyrsten af Wittenstein, til Storkors, Errigsministrene Detmold, Jochmus og Merck til Commandeurer af den østerrigske Leopoldsorden, og i en Haandbillet takket dem for de Tjenester, de have ydet Rigsforstanderen. Organet for den nye Forbundscommission - Ober postamtszeitung - meddeler en Artikel om den Stilling, de nye Forbundscommissairer have at indtage. Det derom opkastede Spørgsmaal er efter denne Journal let at besvare efter Jndholdet af Overeenskomsten af 30te Sept. d. A., hvorefter Østerrig og Preussen udøve i samtlige Forbundsregjeringers Navn Centralmagten for det tydske Forbund. Efter den 5te Paragraph skulle de hidtil af den provisoriske Centralmagt ledede Anliggender, forsaavidt disse efter det ældre Forbunds Love hørte under Forbundsforsamlingens engere Raad, overdrages, saalænge Jnterim bestaaer, til en Forbundscommission, til hvilken Østerrig og Preussen udnævne 4 Medlemmer. Da Forbundets egentlige Souverain bestaaer af de enkelte souveraine Forbundsstaler, saa følger deraf, at Forbundscommissairerne repræsentere Tydsklands Heelhed (die Gesammtheit Deutschlands), saaledes som denne blev repræsenteret af den gamle Forbundsforsamling.